钦定古今图书集成/明伦汇编/氏族典/第269卷 > 王靖
## 钦定古今图书集成/明伦汇编/氏族典/第269卷 > 王靖

按《宋史王素传》：“素从子靖，字詹叔，以祖荫历通判阆
州，知滁州，主管北京御史台。请复明经科，加试贡士
以策，观其所学，稍变声律之习。擢利州路转运判官，
提点陕西刑狱。乡户役于州县者，优则愿久留，劳则
欲亟去，吏得权其迟速。靖以一岁月遣代，遂为令。为
开封府推官，因言盗之不戢，由大姓为囊橐，请并坐”
之，著为令。徙广南转运使。熙宁初，广人讹言交阯且
至，老幼入保，事闻，中外以为忧。神宗曰：“王靖在彼，可
无念。”即拜太常少卿、知广州。居二年，入为度支副使，
卒。子古。